Hei! Tässä Sid Roth.
Tervetuloa maailmaani, joka on luonnollisesti yliluonnollinen.
Vieraani sanoo, että muinainen henki, josta valtaosa ei ole kuullutkaan, -
vaientaa ääntäsi ja Jumalan voimaa elämässäsi, -
avioliitossasi, lapsissasi, taloudessasi ja hengellisissä lahjoissasi.
Ota selville hengen identiteetti.
Nyt annetaan sille lähtöpassit.
Sid Roth on tutkinut yli 40 vuoden ajan yliluonnollisuuden outoa maailmaa.
Liity Sidin seuraan Yliluonnollista-ohjelmaan.
YLILUONNOLLISTA
Tervetuloa, Pyhä Henki. Olen iloinen, että olet täällä.
Vetoan vereen. Annan tämän lavan Sinulle.
Toimi niin kuin tahdot. Jumala, näytä meille kirkkautesi.
Tony Suarez on Hengen täyttämä saarnaaja kolmannessa sukupolvessa.
Vie meidät ajassa taaksepäin vuoteen 1952.
Hänen isovanhempansa ottivat vastaan Messiaan -
todella yliluonnollisella tavalla. Mitä tapahtui?
Isoisä oli tulossa töistä kotiin ja pysähtyi kauppaan ostamaan leipää.
Siellä oli lähetyssaarnaaja. Hän antoi isoisälle Uuden testamentin.
Isoisä tuli kotiin ja alkoi lukea. Heillä oli 11 lasta.
He lukivat Raamattua lapsille. Sitten he tulivat Apostolien tekoihin.
He eivät ymmärtäneet, mikä on lupaus Isältä.
Ei ollut ketään selittämässä. Isoisä sanoi muille: -
"Tehdään niin kuin he. Ehkäpä silloin myös saa sen, mitä he saivat."
He rukoilivat ja paastosivat. Setäni Rafael, joka silloin oli 8, näki näyn.
Herran enkeli ilmestyi hänelle ja sanoi: -
"Mene Bucaramangan kaupunkiin tähän ja tähän osoitteeseen.
Palvelijani odottaa sinua." Vaati uskoa kuulla se ja totella.
He menivät Bucaramangaan.
Siellä he löysivät talon ja koputtivat ovelle.
Oven avasi lähetti englannista, William Thompson, ja sanoi: -
"Jumala kertoi tulostanne." Hän julisti evankeliumin.
He ottivat vastaan Herran. Hän vei heidät Rio Magdalena -joelle.
He ottivat kasteen.
Ja aivan kuin Ap. teoissa heidät kastettiin Hengellä ja tulella.
Opetit jotain, jota en ole aiemmin kuullut.
Se on muinainen tuntematon henki, -
josta harva on edes kuullut, -
mutta sen vaikutukset näkyvät uutisissa. Kerropa siitä.
En itsekään ollut kuullut sitä, ennen kuin Jumala sanoi.
Hän sanoi: "Tämä maailmaa kiusaava henki on hyeenan henki."
Se on pilkan, varkauden ja häirinnän henki.
Aloin ottaa selvää hyeenoista. Ne kiusaavat leijonia.
Ne häiritsevät ja ärsyttävät leijonia.
Se on laiska henki. Ne antavat leijonien tehdä kaikki työt.
Kun leijonat ovat saaneet saaliin, ne häiritsevät leijonia niin, -
että ne voivat varastaa sen, mikä leijonille kuuluu.
Tämä henki elää ja voi hyvin. Pilkan henki.
Kaikki, mikä on pyhää, vanhurskasta ja Jumalasta, on nyt vitsi, -
ei vain sekulaarissa maailmassa vaan valitettavasti myös seurakunnassa.
Pyhistä ja vanhurskaista asioista on tullut vitsejä -
ja pilkan kohteita.
Hyeenoissa on todella merkillisiä piirteitä.
Kerro, mitä naaraat tekevät pennuilleen.
Niitä on pidetty tuhansien vuosien ajan sukupuolineutraaleina.
Ei osattu kertoa uroksen ja naaraan eroa.
Eikö se olekin ajan henki?
Hyeenoita piti tutkia tarkasti, -
ennen kuin osattiin erottaa, että ne jakautuvat uroksiin ja naaraisiin.
Ihmiskunta on menossa päinvastaiseen suuntaan.
Tiesimme Jumalan luoneen miehen ja naisen, -
mutta henki on vallannut meidät. Hyeenan henki on alfa-naaraan henki.
Se on feminismin henki, jossa jokainen miespuolinen on idiootti, -
tyhmä ja arvoton.
Hyeenalaumassa uros kelpaa ainoastaan siittämään.
Sen jälkeen se karkotetaan ikihyviksi.
Se on myös lapsenmurhan henki, -
sillä naaraat pönkittävät valtaansa tappamalla pennut -
mitä väkivaltaisimmalla tavalla. Ne murskaavat pentujen kallot.
Se on abortin ja lapsenmurhan henki.
Feministinen, lapsia murhaava, miehet ulos sulkeva pilkkahenki -
on nyt ajan henki, ja se yrittää saada leijonat luopumaan siitä, -
mitä meidän pitäisi hallita Jeesuksen kautta.
Miten vapaudutaan?
Luonnossa hyeena pystyy tappamaan leijonan -
vain häiritsemällä ja eristämällä.
Kun se onnistuu eristämään leijonan laumasta, -
hyeenalauma hyökkää sen kimppuun.
Niin on käynyt. Emme rakasta toisiamme.
Emme pysty olemaan yhdessä niin kuin ennen, sillä riitelemme kaikesta.
Ainoa asia, joka voi säikyttää hyeenan pois, on leijonan ärjyntä.
En tiedä, kuuleeko kukaan muu, -
mutta minä kuulen Juudan leijonan ärjynnän.
Hän on nähnyt kärsimyksen. - Putoan melkein tuolilta.
Hän on nähnyt vanhurskaiden kärsimyksen ja sen, mitä nyt tapahtuu.
Kuulen Hänen ärjyvän: "Nyt riittää!"
Minulla on hengelle uutisia. Olisit antanut meidän olla, -
sillä Juudan leijona tekee sinusta pian selvää.
Kaksi noitaa käveli Tonyn kokoukseen kirotakseen hänet ja seurakunnan.
Et usko, mitä Jumala sitten teki. Palaamme pian.
Yliluonnollista-ohjelma jatkuu hetken kuluttua.
Tuntuuko, ettei Jumala kuule rukouksiasi tai vastaa?
Minusta ja vieraistanikin on joskus tuntunut siltä.
Menepä osoitteeseen SidRoth.org/PRAYER.
Ohjelmissa haastatellaan ihmisiä, -
jotka ovat oppineet rukoilemaan vastustamattomasti.
Kuulet God Talk -rukoussovelluksesta. Jätä rukouspyyntö, niin rukoilemme.
Nyt on korkea aika läpimurrollesi.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
Kaksi noitaa käveli Tonyn kokoukseen kirotakseen hänet.
Mitä tapahtui? - Menossa oli suuri Jumalan liike Floridassa.
Monia parani. Nuori latinotyttö tuli sanomaan: -
"Takana on kaksi itseään noidaksi kutsuvaa naista.
He kuulivat Jumalan työstä täällä, ja tulivat kiroamaan sinut ja työn, -
mutta nyt he ovat jähmettyneet eivätkä voi liikkua.
He pyytävät, voitko kumota sen, niin he lähtevät."
Sanoin: "Hetken kuluttua." Halusin noitien näkevän Jumalan voiman -
paitsi itsensä takia myös siksi, että he tietävät, ettei Jumalan omiin kosketa -
ja että Jumalalle kuuluvaa ei häiritä.
Panin heidät katselemaan ihmeitä 35 minuutin ajan.
Sitten sanoin: "Voitte mennä." Kiittivät ja lähtivät. Heitä ei ole enää näkynyt.
Ajattelet nyt: "Hyvä Tonylle, mutta entä sitten minä?"
Jumala kertoi sinulle, että ne katsojat, jotka ovat Hengen täyttämiä uskovia, -
pääsevät osalliseksi Jumalan liikkeestä.
Joka iikka. - Niin.
Mitä Jumala sanoi? - Herra sanoi: -
"Herätys ei ole tulossa. Se on täällä jo nyt."
Se, mitä olemme rukoilleet ja kaivanneet, on täällä.
Meidän ei tarvitse jahdata herätystä. Meidät on kutsuttu tekemään herätys.
Tulee olla Mark. 16:n uskova: -
"nämä merkit seuraavat niitä, jotka uskovat."
Jokaisen uskovan täytyy tiedostaa, että Jumala asuu heissä.
Sinä olet Pyhän Hengen temppeli.
Sama Henki, joka herätti Kristuksen kuolleista, -
asuu nyt teissä.
Jos Pyhällä Hengellä on valta ja voima -
herättää kuolleista Jumalan Poika, Ihmisen Poika, -
ja sama Henki asuu meissä, kuvittele, mitä voimme tehdä.
Tuo Henki nostaa seurakuntaa ulos uskonnosta, uskonnon rajoituksista, -
kaikesta, joka on rajoittanut meitä.
Uskon täydestä sydämestäni, että meidän silmämme tulevat näkemään -
Joelin profetioiden toteutuvan elinaikanamme.
Mitä Jumala sanoo juuri nyt monille, -
jotka pelkäävät ja joita ahdistaa?
Hän muistuttaa, ettei hyviä aikoja ole koskaan ollutkaan.
Haikailemme aina "vanhoja hyviä aikoja".
Mitä vanhoja hyviä aikoja tarkoitat? Maailmansotia, pandemiaa, -
lamaa vai energiakriisiä? Kuulostaa ihan nykyajalta.
Mutta se on historiaa. Viimeksi kuluneen 122 vuoden aikana -
ei ole ollut ainoatakaan rauhan vuosikymmentä.
Koko ajan on ollut rotukiistoja ja poliittiset taisteluja.
Mutta sekasorron keskellä on aina ollut Jumalan liike.
Herra muistuttaa meitä tänään siitä, että kaaoksen ja draaman keskellä -
Hän on yhä Jumala ja seurakunta on rakennettu sen lupauksen varaan, -
että tuonelan portit eivät sitä voita.
Emme toimi tai elä pelossa.
Toimimme voimassa ja osoitamme voimaa -
ja Jumalan ihmeellisiä pelastavia tekoja maailmalle, jotta he uskoisivat.
Minäpä sanon teille jotain.
Tämä on mitä jännittävintä aikaa elää.
Elämme aikoja, jolloin Jumala ilmestyy -
aivan ennen näkemättömällä tavalla.
Ole valmis Jumalan ilmestymiseen.
Mitä tekisit, jos tyttäresi syntyisi keuhko kasaan painuneena?
Mitä sinä teit?
Tyttäreni syntyi 8,5 viikkoa etuajassa.
Keuhkot olivat painuneet kasaan. Hän ei hengittänyt.
Vaimoni vietiin kiireen vilkkaa vauvan kanssa teho-osastolle.
En saanut vauvaa syliini. Hänet vietiin tehohoitoon.
Kysyin hoitajalta tilanteesta.
Hän sanoi: "Ollaan realisteja. Vauva ei selviä."
Sanoin sairaalahuoneessa: "Jumala, -
paranna tyttäreni." Jumala sanoi: "Ylistä minua."
Sanoin: "Jos parannat hänet, ylistän niin kuin en koskaan."
Hän sanoi: "Olen kyllästynyt ehdolliseen ylistykseen.
Minun pitää aina tehdä jotain saadakseni ylistystä.
Olen ylistyksen arvoinen, jäipä tyttö henkiin tai ei.
Käsken sinun ylistää riippumatta."
Milloin viimeksi ylistit Jumalaa niin, ettei se liittynyt taloon, autoon, -
kumppaniin, rahaan, työhön?
Koska viimeksi ylistit Jumalaa vain siksi, että Hän on Jumala?
Aloin ylistää ja kiittää Jumalaa.
Palasin sairaalaan ja ylistin.
Joka päivä yhdeksän päivän ajan minä vain ylistin ja kiitin Jumalaa, -
kunnes sanoin: "Selviääpä tyttö tai ei, Sinä olet hyvä.
Selviääpä hän tai ei, palvelen ja ylistän Sinua."
Kun menin sille ylistyksen tasolle, sain ennen kokemattoman rohkeuden.
Sanoin: "Selvisipä hän tai ei, ylistän Sinua, mutta luin Sanastasi, -
että Elia henkäisi kuolleeseen poikaan ja Sinä herätit pojan.
Uskon, että pystyt tekemään sen taas."
Avasin keskoskaapin. Sanoin: "Jeesuksen nimessä."
Puhalsin häneen. Tytöllä ei ollut rintalastaa.
Siinä ihmeellisessä hetkessä hänen rintansa nousi yhtäkkiä -
eikä se enää painunut kasaan. Monitori alkoi piipata.
Hoitaja näpytteli kiivaasti ja sanoi: "Onpa erikoista.
Monitorin mukaan tyttö hengittelee itse.
Hän ei tarvitse laitetta." Yhdeksän päivän ikäinen tyttövauvani teki näin: -
Hän sylkäisi putken kurkustaan.
Nyt hän on 15-vuotias. Ei ole sen jälkeen tarvinnut hengitysputkea.
Jumala haluaa tuntea sinut enemmän kuin sinä haluat tuntea Hänet.
Taivaassa on kirja, jossa lukee nimesi.
Tahdon sinun tietävän, että tämä on sinulle ainutlaatuinen hetki.
Lausu perässäni tämä rukous ja tarkoita sitä parhaan kykysi mukaan.
Se riittää. Jumala hoitaa loput.
Lausu ääneen kanssani.
Toista perässäni: "Rakas Jumala, -
olen tehnyt monia virheitä.
Sinä tiedät ja minä tiedän.
Ja olen hyvin pahoillani.
Uskon, että Jeesuksen veri -
peittää nuo synnit -
ja lisäksi pyyhkii ne pois.
Niitä ei enää edes ole kirjassasi.
Kiitos! Kiitos!
Kiitos!
Pyydän Sinua, Jeesus, -
tule asumaan sisimpääni -
ja olemaan Herrani ja Vapahtajani.
Anna minulle oma kokemus Sinusta.
Rakastan Sinua, Herra. Aamen."
Katkon jälkeen Tony rukoilee, että sinusta tulee se Jumalan liike, -
joka olet aina halunnut olla.
Nyt on aika lopettaa menneessä eläminen.
Jumalan kirkkaus on kirkkautta. Se on jo täällä! Jatkamme pian.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
ja kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Yliluonnollista-ohjelma jatkuu.
En tiedä teistä, mutta kun itse luen myötätunnosta, -
jota Jeesus osoitti Raamatussa, minun on pakko uskoa, -
että myötätunto avaa kaikki ihmeet, jotka Jumala elämäämme haluaa.
Kysymys kuuluu, miten saamme myötätunnon.
Sinulla on se.
Opeta meitä.
Raamattu kertoo Daavid-nimisestä miehestä.
Hän ylisti Jumalaa, -
kun hän oli voittanut Goljatin ja Goljat oli kuollut.
Tuo sama mies palveli ja ylisti Jumalaa, kun hänen poikansa kuoli.
Kuulitte äsken, mitä Jumala teki tyttäreni elämässä.
En aavistanut, mitä minulle tapahtuisi myöhemmin.
Olin saarnannut Kaliforniassa.
Poikani, joka silloin oli kymmenen, soitti ja sanoi: -
"Äidillä on jokin hätä. Hän ei pysty kävelemään."
Opastin poikaa soittamaan ambulanssin.
Otin yölennon kotiin. Menin sairaalaan.
Sanottiin, että vaimollani oli ärhäkkä leukemia -
ja kaksi viikkoa elinaikaa.
Silloin muistin, mitä Jumala oli tehnyt tyttärelleni.
Sanoin: "Ylistin Sinua, kun paransit tyttäreni, -
ja lupasin palvella Sinua, selvisipä tyttö tai ei."
Puolen vuoden päästä diagnoosista Jumala otti vaimoni kotiin.
Olin ollut aviomies ja kiertävä puhuja. Nyt olin kolmen lapsen yh-isä.
Työ jatkui edelleen, -
ja minun täytyi olla lapsilleni sekä isä että äiti -
ja varmistaa, että heidän uskonsa Jumalaan pysyy.
Meidän piti rukoilla joka päivä. Menimme Jumalan eteen joka päivä.
Rukoilimme yhdessä: "En ymmärrä, mutta luotan Sinuun."
Se oli suurin ylistys, jonka perheemme voi antaa.
Emme sanoneet: "Sinun täytyy antaa vastaus. Selitä, miksi näin kävi."
Sanoimme: "En ymmärrä, miksi, mutta luotan Sinuun."
Kun kysytään, kuinka meillä oli sellainen usko, -
se johtui esimerkistä, jota heidän äitinsä näytti viimeisenä päivänään.
Kun tiesimme kuoleman tulevan, -
ihmisiä oli tullut hotelli... sairaalaan.
Se ei ollut hotelli. Sen voin sanoa.
Ihmiset ylistivät Jumalaa ja soittivat musiikkia.
Hän nosti kättä. Kysyin, haluaako hän heidän laulavan. Hän halusi.
Lapset näkivät sen.
Lapset näkivät, että viimeisenä tekonaan hän ei surkutellut vaan ylisti.
Emme elä vain itsellemme. Kyse on perinnöstä.
Lapset näkivät ja omaksuivat sen.
Esikoinen sanoi äidilleen: "Rakastan sinua. Haluan sinut kotiin, -
mutta en halua, että sinulla on syöpä. Isä sanoo, -
että taivaassa ei ole syöpää. Jos pitää mennä sinne, jotta paranet, mene.
Minä elän Jumalalle, ja saat olla minusta ylpeä. Tottelen isää.
Jos isä antaa luvan, käyn kasteella hautajaisissasi."
Meille profetoitiin, että leukemia vielä polvistuu Jeesus-nimen edessä.
En ymmärtänyt sitä, kun vaimo kuoli.
Mutta hautajaisissa lapset kävivät kasteella.
He nousivat vedestä puhdistettuna synnin taakasta.
Kuopus alkoi puhua uusilla kielillä, kun Pyhä Henki kastoi hänet.
Minulle se merkitsi, että Lohduttaja tuli hautajaisiin.
Elävän Jumalan Henki ilmestyi. Sinä päivänä näin, että leukemian hengen -
täytyi polvistua, sillä pahimmasta päivästämme tuli paras päivämme, -
sillä pelastus vieraili meillä. Sid puhui myötätunnosta.
Kun kohta rukoilemme sairaiden puolesta, tunnemme sen.
Jeesusta kosketti vaivamme.
Häntä koskettaa se, mitä käyt läpi.
Tämä suuri Pyhän Hengen liike -
ja Jumalan kirkkauden ilmestyminen ei ole pelkkä ilmestys.
Se on todeksi tuleminen, joka ei lähde kuin vasta päivien päätyttyä.
Ja se on oleva Jumalan liike, joka tulee todeksi myötätunnossa.
Maailma tulee tuntemaan Jeesuksen, -
kun he tuntevat Jeesuksen rakkauden meidän uskovien kautta.
Rukoilen, että saat ihmeen ja lisäksi Jeesuksen myötätunnon ja sydämen -
kadotettuja kohtaan -
ja että tuon myötätunnon kautta moni tulee tuntemaan Messiaan, -
niin kuin sinä tunnet Hänet. Isä, kiitos kaikista kuulijoista.
Kiitos, että meillä on tämä mahdollisuus ihmeisiin.
Rukoilen, kun paranemisen ja ihmeiden tekemisen lahja -
alkaa liikkua ihmisten keskuudessa, -
että Isän sydän ja Jeesuksen rakkaus, Jeesuksen Kristuksen rakkaus, -
tulisi meidän jokaisen ylle, -
niin että myötätunnon vaikutuksesta lähtisimme kertomaan monille, -
että Jeesus parantaa, pelastaa ja vapauttaa vielä tänäkin päivänä.
Aamen ja aamen. Ylistys Hänelle!
Ohjelma-aika on lopussa, mutta mene osoitteeseen sidroth.org/tony, -
niin näet osion kokonaisuudessaan.
Siinä Tony rukoilee kaikkien puolesta ihmeitä.
Valmistaudu kokemaan kirkkaus.
Sama kirkkaus, joka oli studiossa, täyttää kotisi.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
YKSI UUSI IHMINEN
Sillä Hän itse on rauhamme.
Joka teki juutalaiset - Ja kansat yhdeksi.
Ja purki erottavan väliseinän.
Luodakseen itsessänsä - Itsessänsä
Luodakseen yhden uuden ihmisen - Yhden uuden ihmisen
Yhden uuden ihmisen.
Ensi viikolla: -
Hei! Nimeni on Michelle Steele.
Kamppailetko yhä menneisyyden häpeää ja syyllisyyttä vastaan?
Minäkin kamppailin, kunnes opin, miten Jeesuksen veri -
puhdistaa minut häpeästä.
Katso seuraava Sid Rothin Yliluonnollista-jakso.
Opetan saman, minkä Jumala opetti minulle veren voimasta.
Valmistaudu vapauteesi.
Suomennos: Marianne Tenetz